hu hu hu hu hu hu hu hu hu en hu hu hu hu hu hu hu hu hu hu hu hu hu hu hu en nl hu hu hu hu
Gyógyíthatatlan beteg vagyok - EzDurva.hu - mert ez Durva!
Közzétette: Admin 2018. február 19. hétfõ  | Hozzászólás
Melindát 32 évesen diagnosztizálták a sclerosis multiplex nevű krónikus betegséggel. Szívszorító történetét osztotta meg.
A sclerosis multiplex krónikus, a központi idegrendszer fehérállományának gyulladásos betegsége, melynek következtében károsodnak az idegsejtek és az idegsejteket körülvevő úgynevezett myelin. Döntően fiatal felnőttkorban jelentkezik, és az esetek felében a visszafordíthatatlan szövetkárosodás miatt rokkantsághoz vezet. A világon 2,5 millió embert érint ez az egyre súlyosbodó betegség. Magyarországon 7-8000-re tehető a sklerosis multiplexes betegek száma - írja a betegségről a Házipatika.
Ismerjétek meg Lukács Melindát, aki 2016. év végén, mindössze 32 évesen nézett szembe betegséggel. Melinda egy tízéves kisfiú édesanyja, a rengeteg kórházi kezelés, vizsgálat, rehabilitáció közepette egy étteremben dolgozik, neveli gyermekét és próbálja becsapni a saját szervezetét azzal, hogy fityiszt mutat a betegségének.
Már blogján is követhetitek életét, küzdelmeit, fájdalmait.
Ő így meséli el életének elmúlt 15 hónapját, amely kapaszkodót jelenthet minden érintettnek és családjainak...
"2016 december végén elkezdődött a kálváriám, de akkor még én is a fáradságnak tudtam be. Késő este hazaértem a munkából és csak úgy minden előjel nélkül összecsuklottam. Akkor történt az életemben egy nagyobb törés, erre fogtam, hogy kimerültem testileg, lelkileg. Ez egyébként igaz is volt.
A karácsonyi menüt már zsibbadó kézzel készítettem. A zsibbadás fokozódott, de valamilyen módon tudtam kontrollálni. Teltek a napok. Éreztem, hogy valami nincs rendben. Orvoshoz mentem, aki azt mondta: kimerültség és stressz. Egyre nehezebben tudtam elvégezni a munkámat, már nem kézzel, hanem aggyal dolgoztam. Az írásom egy első osztályos gyermekéhez hasonlított.
Húztam a dolgot, szedtem össze-vissza vitaminokat, de egyre rosszabb lett minden. 2 hónapig nem éreztem a kezemet. Nehéz volt egy tányér leves. Kiesett minden a kezemből. Az embereknek feltűnt és nekem is, hogy időnként úgy közlekedem, mint aki részeg.
Egészen március közepéig kínlódtam. Hiába mentem a háziorvoshoz, tökéletes volt a lelet, szerinte semmi bajom. A vendéglátásban az ünnep ugye szent, március idusán is dolgoztam ilyen állapotban. Megérkeztek a panzióba a vendégek, és a beszédem hirtelen olyanná vált, mintha lecsúszott volna egy jóféle pálinka. Alig tudtam felkísérni őket a vendégszobába. Én magam sem értem hogyan csináltam végig a napot. Estére beestem a bárszékek közé. Mindenki azt hitte, szórakozom.
Ekkor egy hirtelen ötlettől vezérelve felhívtam egy csontkovács ismerősömet. A következő napra adott is időpontot. Még vicceltem is vele, hogy legalább az asztalán majd megismer, mert a helyi kórházban ő a boncmester. Csak hobbiként csontkovács. Azon a napon, amikor hozzá mentem, már nem tudtam elkészíteni a fiam reggelijét a suliba. Hullámzó volt az állapotom. A kezemben szinte semmi erő sem volt, ekkor már vezetni sem mertem. Gondoltam Zoli, a csontkovács, majd helyretesz.
Más már nem jutott eszembe, csak az, hogy valami begyulladt itt vagy ott, és ettől szédelgek. Az emberek ekkor már alkoholistának tituláltak. Zoli megtornáztatott. Csóválta a fejét. Azt mondta semmi gond, nyúlékony vagyok, semmi izom sincs letapadva. Írt egy telefonszámot. Egy neurológusét, azonnal hívjam fel, mondta. Megtettem. Másnapra már be is hívott a doktornő. Ekkor már minden kiesett a kezemből.
A doktornő megvizsgált. Szurkálta a kezem, a lábam. Semmit sem éreztem. Kimondta, mi a gyanú. Azt sem tudtam, mit jelent. Sürgősségi beutalóval elküldött a Flór Ferenc kórházba. Nem tudtam mi lesz, kire bízzam a gyereket, de közölte: muszáj mennem. Másnap már ott voltam a kórházban. Ott is megvizsgáltak. Mindig ilyen vékony volt? - kérdezte az orvos. 43 kiló voltam, most is ennyi vagyok.
MR-vizsgálat, meglumbáltak. Na azt senkinek sem kívánom. Közben szteroidot kaptam. Az orvos öt nap alatt felállította a diagnózist: gyógyíthatatlan beteg vagyok.
Egyedül a fiam tartott életben. Egy kedves nővér, amikor kötötte be az infúziót odasúgta: nem kell annyira elkeseredni. Tényleg? Te honnan tudod? - kérdeztem. A fülembe súgta, hogy 6 éve ugyanaz a diagnózisa, mint az enyém. Ekkor már mindkét karom szinte béna volt.
A szteroid lassan fejtette ki a hatását. Először méginkább legyengít, aztán megerősít. Ugyanazon a napon, amikor Zsuzsi a fülembe súgta, hogy van remény, felhívott a kisfiam, hogy második helyezést ért el a matematika versenyen. Iszonyúan aggódott miattam, hisz még sosem voltam kórházban. Mégis kihozta magából a maximumot. Ekkor éreztem, hogy nem szabad feladnom. Elvittek látóideg vizsgálatra. Mindenhol van gyulladásos gócom, az agyamban és a gerincemben, de a látóidegeim nincsenek begyulladva.
Nem kívánom azt senkinek se, hogy átélje, amit én. Amikor a tested felett elveszíted az önkontrollt. Tényleg igaz, hogy minden fejben dől el. Márpedig én akkor is fel akarok kelni. Azt mondják a nagyokosok: fél év, mire feldolgozod, hogy a betegséged nem gyógyítható. Bármikor lehet újra fellángolás - ezt senki sem tudja előre. Egyelőre tünetmentes vagyok. Tőlem telhetően megteszek mindent, hogy ez így is maradjon.
Igyekszem kapcsolatba kerülni a sorstársaimmal. Rengeteg SM-csoport van a közösségi oldalakon, ezeknek tagja vagyok. Nem csupán a blogommal, de az aktív jelenlétemmel is igyekszem segíteni másokon, néha csak úgy, hogy virtuálisan megfogom az illető kezét, néha pedig sírunk egymás vállán. A blogot ezért írom. Egyrészt önterápia, másrészt a többieknek segítség, hogy érezzék, nincsenek egyedül."
Bódi Szilvia Facebook hír Paris Hilton Párkapcsolat Tél hideg VV Fanni aktuális alkohol anya aurelio baleset barátok közt betegség bozsek xfaktor celeb celeb cooky gyerek család durva durva amerikaiak durva gyilkosság durva kép durva szívatás durva videó elefánt energiaital erőszak esküvő foci vb focista féltékenykedés férfi gyerek gyilkosság halál hihetetlen videó humor házasság időjárás justin bieber játék határok nélkül jóbarátok kifordítható láb kislány kutya kínzás lakás macska magyar focista meghalt menyasszony metró munka műtét norbi nótár mary nő orosz oroszország pénz rachel ross részeg schumacher sebestyén balázs smink sport szakítás személyiség teszt szerelem sztárok színészek szülés telefon terhesség trükk videó tél ufo való világ 6 van damme reklám veszélyes vicces vicces videó videó vv6 érdekes
© Copyright 2013 ezdurva.hu